ธปท. คาดโอมิครอนแผงฤทธิ์เศรษฐกิจหนักครึ่งแรกปี 65
ธปท. คาดโอมิครอนแผลงฤทธิ์เศรษฐกิจครึ่งแรกของปี 2565 แจงยังไม่ขึ้นอกเบี้ย เศรษฐกิจอยู่ในช่วงฟื้นตัว
31 ธ.ค. 2564

นางสาวชญาวดี ชัยอนันต์ ผู้อำนวยการอาวุโส ฝ่ายบริหารการสื่อสารองค์กร ธนาคารแห่งประเทศไทย (ธปท.) กล่าวว่า ยังคงคาดการณ์ว่าเศรษฐกิจไทยในปี 2564 จะขยายตัวตามเป้าหมายที่ระดับ 0.9% โดยโควิด-19 โอมิครอน จะมีผลกระทบกับเศรษฐกิจในช่วงไตรมาส 1/2565 มากกว่าก่อนหน้านี้ที่ประชุมคณะกรรมการนโยบายการเงิน (กนง.) ประเมินว่า การระบาดของโอมิครอนจะส่งผลกระทบในครึ่งแรกของปี 2565 ซึ่งได้รวมเข้าไปในการประมาณการตัวเลขเศรษฐกิจในปี 2565 ที่ 3.4% แล้ว“ธปท.ยังต้องติดตามสถานการณ์การระบาดของโอมิครอนอย่างต่อเนื่องใกล้ชิด เนื่องจากการระบาดที่มีแนวโน้มเพิ่มขึ้นเรื่อย ๆ” นางสาวชญาวดี กล่าวนางสาวชญาวดี กล่าวว่า ธปท. ยังไม่มีการปรับขึ้นอัตราดอกเบี้ยนโยบาย เพราะให้ความสำคัญกับการฟื้นตัวของเศรษฐกิจเป็นหลัก โดยเศรษฐกิจไทยพึ่งพาการท่องเที่ยวมาก ต้องใช้เวลาฟื้นตัวขณะที่การดูแลผู้ประกอบการเอสเอ็มอีและรายย่อย มีการออกมาตรการช่วยเหลือต่อเนื่อง และในระยะข้างหน้าก็มีการปรับมาตรการให้ยืดหยุ่นมากขึ้น จากสถานการณ์การระบาดที่ยืดเยื้อ โดยเฉพาะการปรับโครงสร้างหนี้เพื่อแบ่งเบาภาระของผู้ประกอบการในระยะต่อไป และช่วยให้มีภาระหนี้สอดคล้องกับรายได้มากขึ้น ซึ่งจะช่วยให้ผู้ประกอบการสามารถบริหารจัดการและมีความยืดหยุ่นมากขึ้น